Kamarudin Jaffar

Yang Berhormat Dato' Kamarudin bin Jaffar merupakan ahli politik dari Ahli Parlimen P124 Bandar Tun Razak, Wilayah Persekutuan Kuala Lumpur dan kini menyandang jawatan sebagai Timbalan Menteri Luar Negeri pada 10 Mac 2020. Beliau juga merupakan bekas menyandang jawatan Timbalan Menteri Pengangkutan dan beliau dilahirkan pada 3 November 1951 dan seangkatan dengan Datuk Seri Anwar Ibrahim.

Beliau menang bertanding tiga penggal berturut-turut dalam Pilihan Raya Umum Malaysia 1999, 2004 dan 2008 atas tiket parti PAS. Apabila Anwar Ibrahim dipecat dari jawatan Timbalan Perdana Menteri Malaysia, beberapa pemimpin melompat menyertai PAS, termasuk Kamaruddin Jaafar.

Biodata
Lahir pada 3 November 1952 di Wakaf Bharu, Tumpat, Kelantan. Bersekolah di SRK Sultan Ibrahim, Pasir Mas, Kelantan (1958-1963). Di Kolej Melayu Kuala Kangsar (1964-1971) beliau belajar bersama dengan Datuk Seri Anwar Ibrahim. Kemudian beliau menyambung pengajiannya di Universiti Kent, Canterbury, England (1972-1974), selepas itu bertukar ke Universiti London (1975-1977).

Kerjaya
 Penolong Setiausaha, Bahagian Penyelidikan, Jabatan Perdana Menteri (1974-1975)
 Penyarah, Universiti Kebangsaan Malaysia (1975-1985)
 Setiausaha Politik Kepada Timbalan Perdana Menteri,Tun Ghafar Baba ( 1986-1991)

Politik
 Exco Pemuda UMNO Malaysia
 Ketua Pemuda UMNO Negeri Kelantan.
 Ketua Umno Bahagian Tumpat 1998
 Setiausaha Agung Angkatan Belia Islam Malaysia (ABIM) Sesi 1983-1987
 Setiausaha Agung PAS Sesi 2005-2007 dan sesi 2007-2009
 Ahli Jawatankuasa PAS Pusat Sesi 2003-2005
 AJK Badan Perhubungan PAS Negeri Kelantan 2003-2005
 Bendahari PAS Kawasan Tumpat (2003 hingga kini)

Keluarga
Isterinya Kamariah Kamarudin meninggal dunia pada 11 November 2009 kerana kanser usus selepas menerima rawatan di Subang Jaya Medical Centre (SJMC) termasuk kimoterapi. Ketika itu, Kamaruddin Jaafar berada di Qatar. Jenazah disembahyangkan di Masjid Nurul Yaqin, SS7 Kelana Jaya dan dikebumikan di Bukit Kiara selepas solat Asar.

Mereka mempunyai empat anak, dua lelaki dan dua perempuan iaitu:-
 Nur Adilah
 Saiful Adli
 Shahid Adli 
 Nur Shifa

Kamaruddin Jaafar berkahwin buat kali kedua dengan Datin Yushazlinda Yaacob pada 10 Mac 2011 . Majlis akad nikah diadakan di Masjid Tengku Kelana Jaya Petra, Kelana Jaya, Selangor. Isterinya berasal dari Melaka. Turut hadir ialah Mahfuz Omar, Dr Dzulkefly Ahmad dan Dr Mohd Hatta Ramli.

Kerjaya Politik
Kamaruddin Jaafar seangkatan dengan Datuk Seri Anwar Ibrahim ketika memajukan Angkatan Belia Islam Malaysia dan Yayasan Anda Akademik di Lembah Pantai berdekatan dengan Universiti Malaya.

Semasa Anwar Ibrahim menyertai UMNO dan menjadi Menteri dan Timbalan Perdana Menteri Malaysia, beliau antara pemimpin utama ABIM yang bertawakal menyertai UMNO dengan niat mentarbiahkan UMNO dari dalam. Ketika inilah beliau dilantik menjadi pengerusi Institut Kajian Dasar, satu badan pemikir yang ditubuhkan oleh Datuk Seri Anwar Ibrahim. Pemimpin ABIM lain yang menyertai UMNO ketika itu ialah Kamaruddin, Anuar Tahir dan Muhammad Nor Manuty dan ramai lagi mengelilingi Anwar Ibrahim. Anwar Ibrahim yang dikelilingi oleh orang-orang ABIM ini tidak disenangi oleh barisan pemimpin pelapis UMNO seperti Sanusi Junid. Pada 1995 beliau bertanding di Tumpat atas tiket BN/UMNO tetapi tewas kepada calon PAS.

Tahanan ISA
Pada 22 September 1998, beliau dan 12 pemimpin lain ditahan di bawah Akta Keselamatan Dalam Negeri (ISA) Seksyen 73(1)(A) . Turut ditahan ialah 
 Anwar Ibrahim, Timbalan Perdana Menteri Malaysia
 Ruslan Kassim,Ketua Pemuda UMNO Negeri Sembilan
 Kamarudin Md Nor, ADUN Semarak
 Ahmad Zahid Hamidi, Ketua Pemuda UMNO dan ahli parlimen Bagan Datoh
 Ahmad Azam Abdul Rahman, Presiden ABIM
 Mukhtar Redhuan, Timbalan Presiden ABIM
 Shaharuddin Badaruddin, Setiausaha Agung ABIM
 Abdul Halim Ismail, Naib Presiden ABIM
 Kamarudin Jaffar, Pengerusi Institut Kajian Dasar
 Tamunif Mokhtar, Ketua Bahagian UMNO Cheras
 Abdul Manan, Presiden Persatuan Pelajar Islam Malaysia (?)
 Prof. Dr. Sidek Baba, UIAM

Dipecat UMNO dan menyertai PAS
Pada 6 Julai 1999, Majlis Tertinggi UMNO memecat sembilan anggota parti, termasuk Ketua Bahagian UMNO Tumpat, Datuk Kamaruddin Jaafar, kerana terbabit dengan kegiatan membantu dan menyertai parti pembangkang, ekoran pemecatan rakan ABIMnya, Anwar Ibrahim. Timbalan Perdana Menteri Malaysia dan Naib Presiden Umno Datuk Seri Abdullah Ahmad Badawi menghantar surat tunjuk sebab kepada mereka. Turut dipecat ialah Ismail Yusof, Haji Said Othman, Tarmizi Ismail dan Jumri Sabran dari UMNO Bukit Gantang. Abdul Wahab Abdullah (UMNO Johor Bharu), Senator Hamzah Mohd Zain (Chenderoh) dan Saufi Daud dan Mohamad Noor (UMNO Tumpat).

Pada 21 Julai 1999, beliau isytihar menyertai PAS Tumpat semasa ceramah oleh Presiden PAS dan Mursyidul Am PAS Dato' Nik Abd Aziz Nik Mat. Baginya, tiada lagi ruang di dalam UMNO untuk melaksanakan politik cara Islam.

Lompat parti
Pada 11 Sep 2015, Kamaruddin bersama dengan  Tan Sri Muhammad Muhd Taib telah meninggalkan PAS dan menyertai PKR. Ketika pergolakan dalaman PAS pada 2015, beliau dilihat rapat dengan kumpulan serpihan PAS Gerakan Harapan Baru (GHB), yang kemudiannya membentuk Parti Amanah Nasional (AMANAH). Kedua-dua tokoh terbabit berkata, penyertaan mereka ke dalam PKR bertujuan untuk mengukuhkan gabungan baru pembangkang dan pada masa sama tetap bersama AMANAH.

Pada 22 Ogos 2020 semasa majlis  Kongres Negara 2020, Perdana Menteri ketika itu Tan Sri Muhyiddin Yassin telah mengumumkan bahawa seramai 10 orang ahli parlimen menyertai parti Bersatu termasuk beliau. Selain itu, sembilan lagi yang lain ialah Azmin Ali (Gombak), Zuraida Kamaruddin (Ampang) dan Datuk Saifuddin Abdullah (Indera Mahkota), Datuk Mansor Othman (Nibong Tebal), Datuk Seri Rashid Hasnon (Batu Pahat), Ali Biju (Saratok) dan Willie Mongin (Puncak Borneo).

Pilihan raya Umum Malaysia
 Dalam Pilihan raya umum Malaysia 1999 jumlah pengundi di Parlimen Tumpat, Kelantan ialah 48,419. Kamarudin bin Jaffar melalui tiket parti PAS mendapat undi 23,218 atau 64.5 % dan meningkat 11.6%. Saingannya Noor Zahidi bin Omar dari Barisan Nasional hanya mendapat 12,776  undi atau 35.5 %. Menurut 11.6 %.
 Dalam Pilihan raya umum Malaysia 2004 beliau menang buat penggal kedua berturut-turut di Parlimen Tumpat.
 Dalam Pilihan raya umum Malaysia 2008, Kamarudin Jaffar selaku Setiausaha Agung PAS, menang buat penggal ketiga di Tumpat mengalahkan Calon BN, Dr Asyraf Wajdi Hj Dusuki dengan majoriti 9,377. Kamarudin memperoleh 36,714 undi manakala Asyraf memperoleh 27,337 undi.
 Dalam Pilihan raya umum Malaysia 2013,  Kamarudin Jaffar berjaya memenangi kerusi Parlimen Tumpat buat penggal ke-4 mengalahkan calon BN, Mansur Saleh dengan majoriti 10,614. Kamarudin memperoleh 46,141 undi manakala Mansur Saleh memperoleh 35,527 undi.

Keputusan pilihan raya umum Malaysia

Anugerah
 Darjah Dato' Setia Negeri Sembilan (DSNS) - Dato'

Alamat
 No. 2 Jalan SS 7/4, Kelana Jaya, 47301 Petaling Jaya, Selangor.

Pautan luar

Rujukan

Orang dari Kelantan
Bekas anggota Pertubuhan Kebangsaan Melayu Bersatu
Bekas anggota Parti Islam Se-Malaysia
Bekas anggota Parti Keadilan Rakyat
Anggota Parti Pribumi Bersatu Malaysia
Timbalan Menteri Luar Negeri Malaysia
Ahli Dewan Rakyat, Parlimen Malaysia ke-10
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Timbalan Menteri Kabinet Muhyiddin Yassin pertama
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama